text: PISI tiempomantan kay pachapi imaymanakuna sucedesqan manchakunapaq hinaraq kanqa, chaytan rikuchin Bibliapi profeciakunaq hunt'akusqan. ¿Iman yanapawasun makilla kanapaq? Apóstol Pablon kallpachawarqanchis ‘mana rikukuq kaqkunata' qhawanapaq. Wiñay kawsay suyakuyninchispin yuyaykushanallanchis, kay pachapaqña otaq hanaq pachapaqña suyakuyninchis chaypas. Pabloq qelqasqanpin reparanchis cristianokunata suyakuyninkupi yuyaykunankupaq kallpachasqanta. Chaypi yuyaykuspaqa ima sasachakuytapas qatiykachaytapas atipankumanmi (2 Cor. 4:8, 9, 16-18; 5:7).